**DŠR za športno rekreacijo, Mladinska ulica 3, 9000 Murska Sobota**

**DSR.MUSO@gmail.com****,** [**http://www.dsr-ms.si**](http://www.dsr-ms.si)

Občni zbor DŠR za športno rekreacijo Murska sobota je na podlagi 43. člena Statuta DŠR, dne \_\_\_\_\_\_\_\_\_\_\_\_ sprejme sledeči

**PRAVILNIK O FINANČNO MATERIALNEM POSLOVANJU**

**DRUŠTVA ZA ŠPORTNO REKREACIJO MURSKA SOBOTA**

***I. SPLOŠNE DOLOČBE***

**1. člen**

Ta pravilnik ureja organiziranost in vodenje finančno materialnega poslovanja Društva

športno rekreacijo Murska Sobota (v nadaljevanju DŠR), kot jih določa Slovenski

računovodski standard 33 (SRS 33).

**2. člen**

DŠR se ne ukvarja s pridobitveno dejavnostjo. Vse morebitne presežke od dejavnosti

porabi v skladu z nameni, za katere je bilo ustanovljeno.

**3. člen**

DŠR pridobiva materialna in finančna sredstva za svoje delovanje:

- s članarino,

- z darili in volili,

- s prispevki donatorjev in sponzorjev,

- iz javnih sredstev,

- iz dejavnosti DŠR,

- in drugih virov.

**4. člen**

Premoženje DŠR predstavljajo premičnine, nepremičnine in finančna sredstva, ki so last

DŠR. S premoženjem upravlja IO.

**5. člen**

Vsaka delitev premoženja med člane DŠR je nična. Morebitni presežek prihodkov nad

odhodki mora DŠR porabiti za izvajanje dejavnosti, za katere je bilo ustanovljeno oz. se prenaša v naslednje leto.

**6. člen**

DŠR ima svoj TRR pri BANKI NLB d.d. S TRR DŠR upravlja

Tajnik DŠR ali ostali člani DŠR, ki jih za to pooblasti izvršni odbor.

**7. člen**

Vse finančno poslovanje DŠR lahko poteka prek TRR DŠR.

**8. člen**

O višini članarine odloča Izvršni odbor DŠR.

**9. člen**

Finančno poslovanje DŠR vodi IO.

**10. člen**

Nadzor materialno-finančnega poslovanja DŠR vrši Nadzorni odbor.

***II. FINANČNI NAČRT***

**11. člen**

Poslovno leto traja od 1. januarja do 31. decembra tekočega leta. Finančni načrt DŠR

sprejme Občni zbor za eno poslovno leto naprej. Če se letni finančni načrt ne sprejme do

začetka poslovanja, se dejavnost DŠR financira na podlagi finančnega načrta preteklega

leta, toda največ 3 mesece.

**12. člen**

Finančni načrt sestoji iz v naslednjem poslovnem obdobju predvidenih aktivnosti in sredstev,

potrebnih za izvedbo teh aktivnosti, načrta za pridobivanje potrebnih sredstev.

**13. člen**

Uporabo sredstev DŠR za nujne aktivnosti, ki niso bile navedene v finančnem načrtu in sprejete na Občnem zboru, lahko odobri Izvršni odbor.

**14. člen**

Finančni načrt DŠR se pripravi na predzadnjem sestanku Izvršnega odbora pred sklicem

Občnega zbora. Do zadnjega sestanka Izvršnega odbora ga pregleda Nadzorni odbor in o svojem mnenju obvesti Izvršni odbor.

***III. POROČANJE O FINANČNO - MATERIALNEM POSLOVANJU DŠR***

**15. člen**

DŠR zagotavlja podatke o svojem finančno materialnem-poslovanju na način in v obliki, ki

sta določen s Pravilnikom o finančno-materialnem poslovanju Društva za športno rekreacijo Murska Sobota. Podatki se izkazujejo v skladu s Slovenskim računovodskim standardom za

DŠR.

**16. člen**

Poročilo o poslovanju, ki ga obravnava in sprejme Občni zbor, mora prikazovati resnično

stanje o premoženju in poslovanju DŠR ter mora biti sestavljeno v skladu s Slovenskimi

računovodskimi standardi za DŠR in določbami Pravilnika o finančno-materialnem

poslovanju Društva Športno rekreacijo Murska Sobota.

**17. člen**

Finančno poročilo DŠR podaja Tajnik DŠR. Administrativno-tehnična in obračunska opravila

opravlja Tajnik DŠR.

**18. člen**

Letno poročilo in ostale dokumente pregleda Nadzorni odbor. Vročeni mu morajo biti najmanj

10 dni pred sklicem rednega občnega zbora. Predsednik Nadzornega odbora potrdi pravilnost

poročila in o tem poroča občnemu zboru.

**19. člen**

Tajnik v imenu DŠR prejema in izdaja računovodske listine ter skrbi za njihovo zakonitost.

**20. člen**

Knjižbe v poslovnih knjigah morajo temeljiti na verodostojnih knjigovodskih listinah in biti

opravljane najkasneje v enem mesecu od dneva, ko so bile izdane ali sprejete v

knjigovodstvu. Še neknjižene knjigovodske listine morajo biti na voljo na kraju, kjer se vodijo

poslovne knjige.

Poslovne knjige vodi DŠR na prostih listih, vezane ali pa prenesene v računalnik, tako da

se lahko po potrebi tiskajo ali prikazujejo na zaslonih. Poslovne knjige zaključuje s stanjem

na dan 31. decembra, v primeru prenehanja opravljanja društvene dejavnosti oz. statusne

spremembe pa z dnem te spremembe.

**21. člen**

Poslovne knjige morajo biti v času delovanja na sedežu DŠR oziroma v kraju delovanja,

kjer je registrirano. Če DŠR vodi poslovne knjige knjigovodski servis ali druga oseba, ki

ima dovoljenje za opravljanje te dejavnosti, so lahko pri knjigovodskem servisu oz. osebi, ki

opravlja to dejavnost.

***IV. FINANČNO - MATERIALNO POSLOVANJE SEKCIJ***

**22. člen**

Sekcija lahko finančna sredstva za svoje poslovanje pridobiva na tri načine: z

lastno dejavnostjo, preko sponzorjev in pokroviteljev, iz skupnih sredstev, s katerimi

razpolaga DŠR.

Med lastne dejavnosti sodi trženje izdelkov in storitev delovne skupine (na način, ki je

opredeljen v statutu), ki morajo biti v skladu z nameni in cilji opredeljenimi v statutu DŠR.

Vsa na ta način pridobljena sredstva se morajo porabiti v namene, ki so določeni s statutom

DŠR.

Finančna in druga sredstva lahko sekcija pridobiva preko iskanja ustreznih

sponzorjev ali pokroviteljev ter s kandidiranji na javnih razpisih različnih organizacij in

ustanov.

Sekcija lahko finančna sredstva pridobi tudi iz skupnih sredstev DŠR. Za

pridobitev skupnih sredstev DŠR mora sekcija IO podati ustrezno prošnjo, v

kateri mora biti natančno opredeljena količina sredstev, namen in način porabe v okviru

delovnega načrta skupine. Sekcija naj tudi opredeli način povračila sredstev, kadar

je to možno. Prošnjo za pridobitev skupnih sredstev obravnava IO na naslednjem rednem ali

izrednem sestanku. Ob zavrnitvi prošnje mora IO podati ustrezno pisno ali ustno

obrazložitev.

**23. člen**

Za finančno poslovanje sekcije je DŠR odgovoren vodja sekcije ali

drug za to pooblaščeni član sekcije.

**24. člen**

Sekcija je dolžna 10 dni pred sklicem letnega Občnega zbora DŠR Nadzornemu odboru

predati finančno poročilo o delovanju sekcije. Nadzorni odbor preveri veljavnost

poročila in ga predloži v potrditev rednemu letnemu Občnemu zboru DŠR.

Finančno poročilo mora vsebovati:

- finančni načrt za preteklo obdobje,

- natančen in ustrezno dokumentiran prikaz vseh prihodkov,

- natančen in ustrezno dokumentiran prikaz vseh odhodkov,

- natančen prikaz finančnega stanja na datum sestavljanja poročila,

- finančni načrt za naslednje obdobje (količina sredstev, namen in način uporabe).

Če se sekcija razpusti ali pravočasno ne odda finančne napovedi za naslednje

obdobje brez utemeljenega razloga, se premoženje prenese na DŠR.

**25. člen**

Sekcija je dolžna IO-ju in Nadzornemu odboru najkasneje na predzadnjem

sestanku IO-ja pred sklicem Občnega zbora podati natančen načrt dela za naslednje obdobje. IO in Nadzorni odbor načrt obravnavata in ga predložita v potrditev rednemu občnemu zboru

DŠR.

Če želi sekcija uporabiti svoja sredstva v namen ali pa pridobiti na način, ki ni bil

opredeljen in sprejet na občnem zboru v okviru finančnega načrta in načrta dela za naslednje

obdobje, o tem odloča IO DŠR.

***V. KONČNE IN PREHODNE DOLOČBE***

**26. člen**

Za nove primere, ki v Pravilniku niso opredeljeni, ter v primeru, da kakšna določba ni dovolj

podrobna, se uporabita neposredno Slovenski računovodski standard 33 - računovodske

rešitve za DŠR ali Zakon o računovodstvu.

**27. člen**

V primeru prenehanja delovanja DŠR se vse premoženje prenese na Športna zveza Murska Sobota.

Morebitna proračunska sredstva se vrnejo proračunu.

**28. člen**

Ta pravilnik je začel veljati s sprejemom na Občnem zboru DŠR.

**29. člen**

Spremembe ali dopolnitve pravilnika sprejema Izvršni odbor DŠR, potrjuje jih občni zbor.

Za tolmačenje pravilnika je zadolžen Izvršni odbor.

Darijo Ilić

Predsednik DŠR za športno rekreacijo Murska Sobota

Datum:

Številka: DŠR-2/2014